Document ID: 32008D0176

KOMMISSIONENS BESLUTNING
af 22. februar 2008
om ændring af beslutning 97/107/EF om godkendelse af metoder til klassificering af svinekroppe i Belgien
(meddelt under nummer K(2008) 678)
(Kun den franske og den nederlandske udgave er autentiske)
(2008/176/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handelsklasseskema for svinekroppe (1), særlig artikel 5, stk. 2, og
ud fra følgende betragtninger:
(1)
Ved Kommissionens beslutning 97/107/EF (2) blev brugen af to metoder (Capteur Gras/Maigre - Sydel (CGM) og Giralda Choirometer PG 200) til klassificering af svinekroppe i Belgien godkendt.
(2)
Belgien har anmodet Kommissionen om at godkende brugen af tre nye metoder til klassificering af svinekroppe og har indgivet resultaterne af sine dissektionsprøver ved at forelægge del II af protokollen i henhold til artikel 3, stk. 3, i Kommissionens forordning (EØF) nr. 2967/85 af 24. oktober 1985 om gennemførelsesbestemmelser for Fællesskabets handelsklasseskema for svinekroppe (3).
(3)
En gennemgang af denne anmodning har vist, at betingelserne for, at de nye formler kan godkendes, er opfyldt.
(4)
Beslutning 97/107/EF bør ændres i overensstemmelse hermed.
(5)
Foranstaltningerne i denne beslutning er i overensstemmelse med udtalelse fra Forvaltningskomitéen for Svinekød -
VEDTAGET FØLGENDE BESLUTNING:
Artikel 1
I beslutning 97/107/EF foretages følgende ændringer:
1)
I artikel 1, stk. 1, tilføjes følgende led:
»-
udstyret benævnt »VCS 2000« med tilhørende beregningsmetode, hvis enkeltheder er anført i del 3 i bilaget
-
udstyret benævnt »Hennessy Grading Probe (HGP4)« med tilhørende beregningsmetode, hvis enkeltheder er anført i del 4 i bilaget
-
udstyret benævnt »Optiscan-TP« med tilhørende beregningsmetode, hvis enkeltheder er anført i del 5 i bilaget.«
2)
Bilaget ændres som angivet i bilaget til nærværende beslutning.
Artikel 2
Denne beslutning er rettet til Kongeriget Belgien.
Udfærdiget i Bruxelles, den 22. februar 2008.

Labels: 12
18
17